open-index/open-wikipedia-markdown huggingface dataset:
Sinun lapsesi eivät ole sinun

**Sinun lapsesi eivät ole sinun** on Laura Honkasalon romaani vuodelta 2001.

## Juoni
Kirja kertoo Nelli-nimisestä tytöstä. Hän on kommunistiperheen tytär, jolla on Juri-niminen isoveli. Kirjan tapahtumat voi sijoittaa Helsinkiin paikannimien (Senaatintori, Ruoholahti, Johanneksenkirkko jne.) perusteella.

1970-luvulla Nelli on lapsi ja käy pioneereissa. Kommunismi ei tunnu olevan lapselle kovin mieluista: kotiin ei hankita amerikkalaisia Barbie-nukkeja. Maailma on siis selkeän mustavalkoinen, esimerkiksi Neuvostoliittoa pidetään hyvänä ja Yhdysvaltoja pahana. Ainainen politiikan käsittely aiheuttaa myös pelon ydinsodasta, mutta Nellille on kuitenkin suurin kolaus se, kun isä muuttaa pois kotoa.

Nelli kasvaa ja päätyy opiskelemaan ilmaisutaitolukioon ja siitä edelleen historianopiskelijaksi Edinburghin yliopistoon 1990-luvulla. Nellillä ja Jurilla aikuistuminen osuu juuri siihen vaiheeseen, kun maailmalla sosialistinen järjestelmä alkaa rakoilla. Isän tapaaminen aikuisena on sitten pettymys. Nellillä itsellään vaihtoehtoinen ajattelutapa, muttei siis kommunismi, säilyy aikuiseksi asti. Vanhemmat puolestaan luopuvat vanhetessaan aatteistaan.

## Taustaa

Laura Honkasalo itse on 1970-luvun alussa syntynyt. Hän kävi pioneereissa viisivuotiaasta teini-ikään asti. Kirja kuvastaa osittain hänen omia kokemuksia ja muistikuviaan. Kirjaa kirjoittaessaan hän luki 1970-luvun lehtiä, jotta saisi tunnelmasta aidomman. Hän halusi tehdä kirjasta sellaisen, missä on samaa toivoa, jonka hän muistaa lapsuudestaan, ja intoa siitä, että maailma voi muuttua paremmaksi.

Ajatuksen taistolaisista kertovasta kirjasta Honkasalo sai jo 15-vuotiaana. Hänen mielestään taistolaisuudesta pitäisi saada aikaan monipuolisempaa keskustelua, sillä aikaisemmin aihetta oli käsitelty yksipuolisesti ja negatiivisesti, ikään kuin oli haluttu ihmisten katuvan aatettaan. Toisaalta politiikka ei ole kirjan ainoa teema, vaan siinä ovat pinnalla myös lapsuus, nostalgia ja perhesuhteet.

Ilmestyttyään kirja sai paljon julkisuutta. Kirjailijalle oli yllätys, että julkisuus oli etupäässä myönteistä. Tosin ihmeteltiin myös, että miksi niin nuori ihminen kirjoittaa nostalgisen romaanin. Jotkut pitivät kirjan kuvaustapaa naiivina ja lapsellisena, mutta kirjailija itse ei pidä niitä negatiivisina asioina.

Kirjan nimi *Sinun lapsesi eivät ole sinun* tulee Kristiina Halkolan esittämästä kappaleesta *Sinun lapsesi*, jossa on Kahlil Gibranin kirjoittamat sanat.

## Lähteet
* Artikkeli Ylioppilaslehdessä
* Artikkeli Kulttuurivihkot-lehdessä
Kaikenkarvaiset ystäväni (kirja)

**Kaikenkarvaiset ystäväni** (*All Creatures Great and Small*) on kirjailija James Herriotin vuonna 1972 julkaistu romaani, johon pohjautuvat elokuvat *[[Kaikenkarvaiset ystäväni (vuoden 1974 elokuva)|Kaikenkarvaiset ystäväni]]* (*All Things Great and Small*, 1974) ja *[[Kaikenkarvaiset ystävämme]]* (*It Shouldn't Happen to a Vet / All Things Bright and Beautiful*, 1975) sekä BBC:lle vuosina 1978–1980 ja 1988–1990 tehty samanniminen televisiosarja.

Osittain kirjailijan omiin kokemuksiin perustuva juoni kertoo kolmesta eläinlääkäristä 1930–1940-lukujen Yorkshiressä. Päähenkilönä on James Herriot, joka työskentelee oppipoikana Siegfried Farnonin eläinlääkäripraktiikalla. Mukana pyörii myös Siegfriedin olutta rakastava pikkuveli Tristan. Televisiosarjassa Herriotia näyttelee Christopher Timothy, Siegfried Farnonia Robert Hardy ja Tristan-pikkuveljeä Peter Davison.

## Lähteet

## Aiheesta muualla
* All Creatures Great and Small : BBC
* Fan History: All Creatures Great and Small
Yöjuna (elokuva)

**Yöjuna** on suomalainen jännityselokuva vuodelta 1996. Elokuvan on ohjannut ja käsikirjoittanut Arto Lehkamo, ja se perustuu Markku Niinivaaran kirjoittamaan romaaniin *Pimeä vuodenaika*. Elokuva on kuvattu Rajamäen rautatieasemalla sekä Helsingissä.

## Juoni

Keskellä yötä Rajamäen asemalla tapahtuu onnettomuus, kun Hankoon matkalla oleva tavarajuna törmää tasoylikäytävällä kiskoilla seisovaan valottomaan kuorma-autoon ja suistuu raiteilta. Paikalle saapuu myös tutkintalautakunnan sihteerinä toimiva VR:n osastopäällikkö Ari Nykänen (Santeri Kinnunen).

Tapahtumien edetessä Nykäselle käy ilmi, että junan kuormana olleet merikontit eivät ole samoja, joita junan kuormaluettelossa on. Hänelle käy myös ilmi, että junan kuormana on ollut luvattomasti maasta vietäviä räjähdysaineita, ja että kuorma-auto oli tahallaan jätetty raiteille seisomaan. Tutkinnan edistyessä ilmenee myös, että kukaan VR:n sisällä ei halua kertoa hänelle juuri mitään onnettomuuteen liittyvää, ja että osa yhtiön johtoportaasta on sotkeutunut räjähdysaineiden salakuljetukseen.

## Näyttelijät

## Lähteet

## Aiheesta muualla
* Ekoterroristit aiheuttavat junaonnettomuuden trillerissä Yöjuna, Yle, 31.8.2018
Rm

**Rm** tarkoittaa seuraavia:

* RM, eteläkorealainen rap-artisti
* Rajamäen rautatieasema, liikennepaikkalyhenne Rm, rautatieasema Suomessa
* RealMedia, RM, multimediatiedostomuoto
* Regionalbahnen Mittelland, RM, sveitsiläinen rautatieyhtiö
* 
* Reynoldsin luku, Rm, dimensioton virtausmekaniikan suhdeluku
* rm, englannin sanasta *remove*, Unixin komento tiedoston tai hakemiston poistoon.
Turms, kuolematon

**Turms, kuolematon** on Mika Waltarin kirjoittama historiallinen romaani. Se ilmestyi vuonna 1955. Sen tapahtumat sijoittuvat etruskien pariin noin 520–450 eaa.

*Turms, kuolematon* etenee tapahtumiltaan hitaammin kuin monet muut Waltarin historiallisista romaaneista. Romaanin viipyilevä tyyli on tuskastuttanut joitakin lukijoita, mutta esimerkiksi kirjallisuudentutkija, professori Panu Rajala katsoo sen olevan välttämätön romaanin kokonaisuudessa.

## Keskeiset henkilöt
* Dorieus, spartalainen sotilas ja Turmsin ystävä, joka katsoi polveutuvansa Herakleesta
* Dionysios, johti Laden meritaistelussa Fokaian laivoja ja ryhtyi sittemmin  merirosvoksi
* Mikon, Asklepioksen perillisiin kuulunut lääkäri sekä Turmsin ystävä
* Arsinoe (oik. Istafra), Eryxin jumalattaren papitar, jonka Turms ryöstää mukaansa lähtiessään Sisiliasta

## Lähteet

* Mika Waltari: Turms, kuolematon. Hänen mainen elämänsä noin 520-450 eKr. kymmenenä kirjana (WSOY, 11. painos, )

## Aiheesta muualla
* Marjo Kytöharju: Mies, joka eli tuhansia vuosia. Kirkko & kaupunki 22.1.2008.
* Panu Rajala: Historia tutkijan ja kirjailijan silmin. Esitelmä 14.2.2004.
* Panu Rajala: Etruskien jäljillä. Kirjoitus vuodelta 2005.
Vallilan ala-aste

**Vallilan ala-aste** on Vallilassa, Helsingissä toimiva peruskoulun ala-asteen koulu. Koulu on toiminut vuodesta 1902 asti. Koulun painotuksena ovat taito- ja taideaineet.

Vallilan ala-asteen koululla on sivupisteet osoitteissa Saarenkatu 4 ja Nilsiänkatu 3. Koulussa oli syksyllä 2017 noin 430 oppilasta.

## Lähteet

## Aiheesta muualla
Varusmiesliitto

**Varusmiesliitto ry** () on vuonna 1970 perustettu, poliittisesti sitoutumaton valtakunnallinen varusmiesten edunvalvontajärjestö, jonka toiminnan tarkoituksena on parantaa varusmiesten ja siviilipalvelusmiesten oikeudellista ja sosiaalista asemaa, edistää sekä varusmiespalveluksen että siviilipalveluksen kehittämistä ja lisätä turvallisuuspoliittista tietoisuutta. Liiton jäseneksi voi liittyä jokainen 17–30-vuotias Suomen kansalainen. Asevelvollisuuttaan tai vapaaehtoista asepalvelusta suorittaville jäsenyys on ilmainen.

Liiton puheenjohtajana toimii vuonna 2025 Mats Uotila. Liiton aikaisempia puheenjohtajia ovat olleet muun muassa entinen pääministeri Matti Vanhanen ja kansanedustaja Jouko Skinnari. Varusmiesliitossa on vuosien mittaan vaikuttanut monia muitakin suomalaisen politiikan näkyviä hahmoja, kuten Eero Heinäluoma ja Matti Wuori.

Varusmiesliitto on vuodesta 1971 asti julkaissut varusmiehille suunnattua *Varusmies*-lehteä.

Viime vuosina liitto on suuntautunut erityisesti asevelvollisuusjärjestelmään liittyvän keskustelun ylläpitämiseen esittäen muun muassa kutsuntojen sekä asevelvollisuuden laajentamista koko ikäluokalle. Varusmiespalveluksen suhteen liitto on myös nostanut esille varuskuntien sisäilmaongelmia.

## Varusmiesliiton puheenjohtajat

* Kari Salonen perustamiskokous 12.4.1970-
* Jouko Skinnari v. 1971
* Jouni Leino 1972
* Olavi Hertteli 1973
* Ilkka Kuusela 1974
* Risto K. Tähtinen 1975&ndash;1977
* Matti Vanhanen 1978&ndash;1979
* Tapio Eerola 1980
* Jyrki Tiainen 1981
* Kari Lintunen 1982&ndash;1983
* Heikki Huttu-Hiltunen 1984
* Arto Ylitalo 1985
* Jyri Järvihaavisto 1986
* Timo Toropainen 1987
* Alpo Merilä 1988
* Dag Wallgren 1989
* Mikael Aalto 1990
* Anders Laurén 1991
* Tapio Määttä 1992
* Henri Korpi 1993
* Tomi Railo 1994&ndash;1995
* Antti Timonen 1996
* Henrik Söderman 1997
* Jaakko Plathan 1998
* Sam Heino 1999

* Anssi Törmälä 2000
* Taina Väänänen 2001
* Jouko Prami (Permi) 2002&ndash;2003
* Niilo Mustonen 2004
* Teemu Koivisto 2005&ndash;2006
* Harri Sieppi 2007
* Miikka Putto 2008
* Kalle Meriö 2009
* Jussi Mäkinen 2010&ndash;2011 
* Mikko Kiviluoma 2012
* Paavo-Einari Kaipila 2013 (kevät)
* Risto Lahti 2013 (vt.)
* Egzon Delija 2013 (syksy)
* Ville Blom 2014
* Henrik Vuornos 2015
* Niilo Heinonen 2015 (vt. 1.9.&ndash;31.12.)
* Rami Laitila 2016
* Juuso Kurttila 2017
* Jaakko Kivistö 2018
* Matias Pajula 2019
* Topi Korpinen 2020
* Atte Grönroos 2021
* Joel Elmaci 2022
* Elina Riutta 2023-2024
* Mats Uotila 2025-2026

## Lähteet

## Aiheesta muualla
* Varusmiesliiton verkkosivut
* Varusmiesliiton inttin.fi -tietopankki
* Varusmiesliiton sivariin.fi -tietopankki
Stereophonics

**Stereophonics** on brittiläinen kevyttä rockia soittava yhtye. Kelly Jones, Richard Jones (ei sukua Kellylle) ja Stuart Cable varttuivat yhdessä kotikaupungissaan Cwmamanissa, Etelä-Walesissa. Trio aloitti kirjoittamisen ja esiintymisen yhdessä vuonna 1992 teini-ikäisenä coverbändinä. Yhtyeen nimeä *Tragic Love Company* innoittivat heidän lempiyhtyeensä *Tragically Hip*, *Mother Love Bone* ja *Bad Company*. Myöhemmin yhtye vaihtoi nimensä Stereophonicsiksi. Joulukuussa 2004 rumpali Stuart Cable vaihtui argentiinalaiseen Javier Weyleriin.
 
Yhtyeen tunnetuimpia kappaleita ovat muun muassa ”Dakota”, ”Madame Helga”, ”Hurry Up And Wait” ja ”Pedalpusher”.

## Yhtyeen jäsenet
* Kelly Jones (solisti/kitaristi ja pääasiallinen laulujenkirjoittaja) 
* Richard Jones (basso/laulu)
* Javier Weyler (rummut)

## Diskografia
*Word Gets Around (1997)
*Performance and Cocktails (1999)
*Just Enough Education to Perform (2001)
*You Gotta Go There to Come Back (2003)
*Language. Sex. Violence. Other? (2005)
*Pull the Pin (2007)
*Keep Calm and Carry On (2009)
*Graffiti on the Train (2013)
*Keep the Village Alive (2015)
*Scream Above the Sounds (2017)
*Kind (2019)
* Oochya! (2022)
* Make 'em Laugh, Make 'em Cry, Make 'em Wait (2025)

## Aiheesta muualla

* Virallinen kotisivu
* Fanisivusto
* Videoita Fabchannel.comissa
* Diskografia LetsSingIt.comissa
Brown Thomas

**Brown Thomas** on irlantilainen tavarataloketju. Se on yksi Irlannin suurimmista tavarataloista ja se myy muun muassa vaatteita, asusteita, kosmetiikkaa sekä kodin tuotteita. Brown Thomasin tavaratalot sijaitsevat Dublinissa, Corkissa, Limerickissä sekä Galwayssä. 

Brown Thomasin historia ulottuu vuoteen 1849, jolloin ketjun lippulaiva ja maamerkki avattiin Dubliniin, Grafton Streetille. Ketjun nimi juontaa nimensä perustajien sukunimistä; perustajat olivat Hugh Brown ja James Thomas.

## Lähteet

## Aiheesta muualla
* Brown Thomas
Weser Flugzeugbau

**Weser-Flugzeugbau GmbH** oli saksalainen vuonna 1934 perustettu lentokonetehdas. Sen perusti telakkakonserni Deschimag eli Deutsche Schiff- und Maschinenbau AG pyrkien uudelle - ja natsien valtaannousun jälkeen tuottoisalle - liiketoiminta-alueelle. 

Yhtiö ei syntynyt tyhjästä. Vuonna 1922 diplomi-insinööri (Dr.-Ing.) Adolf Rohrbach perusti Berliiniin Rohrbach Metallflugzeugbau GmbH-yhtiön, joka nimensä mukaisesti pyrki valmistamaan kokometallisia lentokoneita.  1930-luvun alussa yhtiö ajettiin alas. Huhtikuussa 1934 tästä tuli *Weser-Flugzeugbau GmbH*. Adolf Rohrbach jatkoi Weserin teknisenä johtajana  Bremenissä, johon rakennettiin tehdas vuosina 1935-36.

Rorhbach oli kehittänyt ideaa VTOL-lentokoneesta (Vertical TakeOff and Landing) vuodesta 1933 ja jatkoi tätä. Pystysuoraan nouseva lentokone tuli todeksi vasta 1950-luvulla.

Diplomi-insinööri Simon oli vuoteen 1938 mennessä kehittänyt VTOL-koneen nineltään  P1003/1. Siinä oli halkaisijaltaa nelimetriset potkurit, jotka kääntyivät nousuasentoon ja vaakalentoasentoon. Kone lensi - paperilla - 650 km/h. Vuonna 1989 Boeing toi markkinoille Boeing V-22 Osprey lentokoneen, joka on tämän suunnitelman kaltainen.

Toisen maailmansodan aikana Weserflug rakensi tehtaan myös Puolaan, jossa valmistettiin Junkers Ju 188 ja Ju 388 -pommikoneita.

Koko Weser-yhtiö siirtyi vuonna 1944 Bremeniin ottaen haltuunsa poliittisesti epäsuosiossa olevan Focke Achgelis-yhtiön tehtaan.

Vuosina 1940-45 Weserflug rakensi  5&nbsp;215 Junkers Ju 87 Stukaa Tempelhofissa. Tämä Berliinin tehdas rakensi myös Focke-Wulf Fw 190 -hävittäjiä. Tehdas käytti orjatyövoimaa: huhtikuussa 1944 4&nbsp;151 Temperhofin tehtaan työntekijästä oli 2&nbsp;103 vankeja.

Vuonna 1948 yhtiön uskottu mies Horst Janson alkoi koota tietoja Weser AG:n varoista, johon Weserflug kuului. Janson koordinoi Bremenin alueen uudelleenteollistamista. Vuoteen 1955 asti Saksa ei Liittoutuneiden sanelemien rauhansopimuksen ehtojen mukaan saanut tehdä moottorilentokoneita. Vuonna 1960 Jansonista tuli Weser AG:n hallituksen puheenjohtaja. Vuonna 1961 Weserflug liittyi VFW-yhtiöön, johon liittyivät myös Focke Wulf (Bremenissä) ja Hamburger Flugzeugbau, joka oli osa Entwicklungsring Nord (ERNO)a. Aluksi yhtiöt kehittävät raketteja etenkin ELDO-avaruusjärjestölle. Kun Focke Wulf ja Weserflug fuusioituivat vuonna 1964, yhtiöstä tuli Vereinigte Flugtechnische Werke. 

## Lentokoneet
* Weserflug We 271
* Weserflug P.1003

## Lähteet
* 

### Viitteet

## Aiheesta muualla
F.-Herbert Wenz: Flughafen Tempelhof. Chronik des Berliner Werkes der "Weser" Flugzeugbau GmbH Bremen. Bau der Kriegsflugzeuge Ju 87-Stuka und Fw 190 1939-1945. Lemwerder (Stedinger Verlag) 2000. .
Blew (EP)

**Blew** on amerikkalaisen grungeyhtye Nirvanan EP, joka julkaistiin joulukuussa 1989. Kappale on myös ensimmäinen raita Nirvanan albumilla *[[Bleach (albumi)|Bleach]]*.

EP:n julkaisi Tupelo Records. *Blewistä* julkaistiin 3&nbsp;000 kappaleen painos vinyylilevylle, mutta yleisesti se julkaistiin CD:lle. EP:tä oli vaikea löytää Yhdysvalloista, sillä se julkaistiin Isossa-Britanniassa. EP sisältää myös nimikappaleen lisäksi muitakin kappaleita, kuten yhden kappaleen *[[Incesticide]]*-albumilta. Aikaisempi versio nimikappale "Blewistä" julkaistiin melkein kokonaan erilaisilla sanoituksilla.

## Kappaleet

#
#
#
#

## Muuta

Toinen versio "Been a Son" -kappaleesta julkaistiin kolme vuotta *Blew*-EP:n julkaisun jälkeen *[[Incesticide]]*-kokoelmalevyllä vuonna 1992. Vuonna 1996 Nirvanan *[[From the Muddy Banks of the Wishkah]]* -livekokoelmalla taas julkaistiin liveversio "Blew"-kappaleesta.
Galeries Lafayette

**Galeries Lafayette** on ranskalainen vähittäiskauppayritys. Sen lippulaivatavaratalo, Galeries Lafayette Haussmann, sijaitsee Pariisissa. Sillä on myös useita tavarataloja ympäri Ranskaa sekä yksi Berliinissä. 

Théophile Baderin vuonna 1893 perustamaan yritykseen kuului vuoteen 2012 asti myös Monoprix-päivittäistavaraketju, joka siirtyi kuitenkin Casino-yhtiölle pitkien yhteisomistusriitojen jälkeen.

## Lähteet

## Aiheesta muualla
*Galeries Lafayette 
*Galeries Lafayette Berlin
Tupelo

**Tupelo** voi tarkoittaa:

* Tupelo, kaupunki Mississippissä Yhdysvalloissa
* Tupelo, kaupunki Oklahomassa Yhdysvalloissa
* tupelot (*Nyssa*), kasvisuku
** mustatupelo (*Nyssa sylvatica*), tupeloiden sukuun kuuluva puu
* Tupelo Records, levy-yhtiö
* Uncle Tupelo, yhdysvaltalainen country-yhtye
El Centro

**El Centro** on Yhdysvaltain kaupunki Kalifornian osavaltiossa. Se on Imperialin piirikunnan pääkaupunki. Kaupungin nimi on espanjaa ja tarkoittaa keskusta.

United States Census Bureaun mukaan El Centron pinta-ala on 24,9 km², josta vettä on 0,1 km². Vuoden  väestönlaskennassa aikaan kaupungissa oli 37&nbsp;835 asukasta, 11&nbsp;439 taloutta ja 8&nbsp;910 perhettä. 

## Kuvia kaupungista

Tiedosto:U.S. Post Office Building, El Centro, California.jpg|Postitoimisto.
Tiedosto:US Dist S Cal (EC).JPG|Liittovaltion oikeustalo.


## Lähteet

## Aiheesta muualla

* Viralliset sivut
Konetekniikka

**Konetekniikka** on laaja tekniikan ala, johon kuuluvat kaikki mekaaniseen työhön tarkoitetut koneet ja laitteet. **Koneensuunnittelu** on oppiaine, jossa tutkitaan konetekniikan sovelluksia. 

Mekaanisuus erottaa konetekniikan esimerkiksi elektroniikasta, jossa haluttu työ on sähköistä. Myös esimerkiksi sähkötekniikka kuului Suomessa 1900-luvun alkuun asti akateemisessa opetuksessa konetekniikkaan. Mekatroniikka on 1990-luvulla syntynyt oppiaine, jossa puolestaan yhdistyvät mekaniikka ja elektroniikka.

Konetekniikkaa opetetaan useissa ammattikorkeakouluissa ja teknillisissä yliopistoissa. Kone- ja tuotantotekniikan insinöörit työllistyvät yksityiselle ja julkiselle sektorille. Työtehtäviin kuuluu muun muassa tuotekehitystä, koneensuunnittelua, tutkimusta, logistiikkaa, tuotantoa, myyntiä ja opetusta.

## Konetekniikan alue

Konetekniikkaan kuuluvat muun muassa:
* liikennevälineet
** autot ja autotekniikka
** lentotekniikka, Lentotekniikan opetus Suomessa
** Laivat ja laivasuunnittelu
* voimalaitteet
** polttomoottorit
** vesi- ja kaasuturbiinit
* teollisuuden tuotantotekniset koneet ja laitteet
* mekatroniikka ja robotiikka
* hydrauliikka
* pneumatiikka
* rakennesuunnittelu ja rakennustekniikka
* lämpö-, vesi- ja ilmastointitekniikka (LVI)
* valmistustekniikka
* materiaalitekniikka
* koneensuunnittelu
* konediagnostiikka
* teknillinen mekaniikka

Konetekniikan tieteellinen perusta:
* matematiikka ja perusfysiikka
* mekaniikka, statiikka ja dynamiikka
* termodynamiikka
* lujuusoppi
* metallioppi (metallien käyttöön ja valmistukseen liittyvät seikat)
* materiaalifysiikka
* tribologia
* luotettavuustekniikka

## Koneensuunnittelu

Koneensuunnitteluoppi, jota opetetaan koneinsinööreille, pyrkii järjestelmällisesti hallitsemaan konetekniikan alueeseen kuuluvien laitteiden suunnittelun siten, että koneita pystytään suunnitelmien mukaan valmistamaan, (missä lisävaatimuksena ovat järkevät kustannukset ja teollinen valmistustekniikka,) ne ovat toimivia, ergonomisia, turvallisia ja kierrätettävissä. Koneensuunnittelussa ja valmistusteknisten kuvien tuottamisessa käytetään avuksi tietokoneavusteista suunnittelua (CAD). Tuotteen tietojen, kuten valmistuskuvien hallinnassa ja versioinnissa käytetään avuksi ohjelmatyökaluja, joita kutsutaan PDM-ohjelmiksi.  

Teollisissa yrityksissä koneensuunnittelu sisältyy tuotekehitysprosessiin, jota yrityksissä ohjataan laatujärjestelmän avulla. Ensimmäistä kehitysversiota uudesta koneesta sanotaan prototyypiksi.

## Katso myös
*Tuotekehitys
*Käyttäjäkeskeinen suunnittelu
*Käytettävyys
*Tietokoneavusteinen valmistus

## Lähteet

## Aiheesta muualla
Miika (profeetta)

**Miika** () on kuudes ns. pienemmistä Vanhan testamentin profeetoista, joita on kaikkiaan 12. Hän polveutui Juudan suvusta ja syntyi noin vuonna 778 eaa. Moresetin kaupungissa Jerusalemin eteläpuolella. Hän eli ja vaikutti seuraavien Juudan kuninkaiden aikana: Jootam (Yotam, 742–735 eaa.), Ahas (Ahaz, 735–715 eaa.) ja Hiskia (Hizqiyah, 715–687 eaa.).

Ortodoksinen kirkko viettää profeetta Miikan muistopäivää vuosittain elokuun 14. päivä. Miikan nimi on lyhennetty muoto Mikaelista, joka tarkoittaa: "Kuka on Jumalan kaltainen?".

## Aiheesta muualla
*[Profeetta Miika / Ortodoksi.net](http://www.ortodoksi.net/index.php/Miika_(profeetta))
Riisselja–Ikla-rata

**Riisselja–Ikla-rata** () oli vuosina 1923–1975 Viron rataverkkoon kuulunut kapearaiteinen rautatie, joka alkoi Pärnun ja Mõisakülan välisellä rataosuudella sijaitsevalta Riisseljan asemalta ja päättyi Iklaan Riianlahden rannalle aivan Viron ja Latvian rajalle. Radan pituus oli 49 kilometriä.

## Rakentaminen
Rautatien rakentaminen alkoi 1910- ja 1920-luvun vaihteessa. Sen alkukohdaksi valittiin Tallinna–Mõisaküla-radan Riisseljan asema, koska jo vuonna 1919 sieltä erkani Iklan suuntaan kahden kilometrin mittainen haararata. Vuonna 1920 aloitettiin olemassa olevan radan korjaus ja pidentäminen Orajõelle asti. Rakennustyöt kestivät kolme vuotta, ja rata avattiin liikenteelle 22. tammikuuta 1923. Vuonna 1925 rataa jatkettiin Orajõelta Iklaan. Toisen maailmansodan aikana saksalaiset rakensivat yhdysradan Iklasta Latvian puolella sijaitsevaan Ainažiin ().

## Sulkeminen
Rautatie suljettiin 30. syyskuuta 1975, jolloin se oli viimeinen käytössä ollut Viron kapearaiteinen rautatie. Rata purettiin pian sulkemisen jälkeen.
Zlin (lentokonetehdas)

**Zlin** (Zlinská Letecká Akciová Společnost) oli Tšekkoslovakiassa toiminut lentokonetehdas. Se erikoistui koulukoneisiin ja taitolentokoneisiin.

Yhtiö aloitti vuonna 1933, kun ryhmä lentäjiä päätti alkaa valmistaa Zlínin kaupungin tehtaissa liitolentokoneita. Johtoon tuli Jan Kryspin. Vuonna 1934 Bata-konserni, joka on 2000-luvun alussa tunnettu muun muassa kengistään, perusti *Bata A.S. Zlin*-lentokonetehtaan.

Frantisek Majer suunnitteli yhtiön ensimmäisen purjelentokoneen, joka oli Z-X.

8. heinäkuuta 1935 yhtiön nimi muutettiin muotoon Zlinská Letecká Akciová Společnost. Bata rakensi yhtiölle Otrokoviceen uuden tehtaan. 

Uudessa tehtaassa alettiin valmistaa moottorilentokoneita, esimerkiksi Zlin Z-XII ja Zlin Z-XIII. Siihen mennessä, kun Münchenin sopimuksella Englanti, Ranska ja Saksa päättivät keskenään Tšekkoslovakian kuuluvan Saksalle, tehdas oli valmistanut viittä lentokonemallia.

Saksan alaisuudessa tehdas valmisti vain yhtä saksalaisia lentokonetta osana Saksan sotataloutta: Bücker Bü 181 *Bestmann*. Tšekkoslovakiassa valmistettiin tätä konetta vuodesta 1945 alkaen nimellä Zlin Z-181.

Zlin tuli 1940- ja 1950-luvulla Euroopassa kuuluisaksi tyypeillään:
* Zlin Z-26
* Zlin Z-126 
* Zlin Z-326
* Zlin Z-526 
* Zlin Z-726
* Zlin Z-42 
* Zlin Z-50-taitolentokone
The Guardian – meripelastaja

**The Guardian – meripelastaja** (*The Guardian*) on vuonna 2006 valmistunut yhdysvaltalainen Andrew Davisin ohjaama elokuva, jonka pääosissa näyttelevät Ashton Kutcher ja Kevin Costner. Elokuva perustuu Yhdysvaltain rannikkovartioston meripelastajien toimintaan. Elokuvan Suomen ensi-ilta oli 27. lokakuuta 2006.
Tulimalvat

**Tulimalvat** (*Malvaviscus*) on kasvisuku malvakasvien (*Malvaceae*) heimossa. Sukuun kuuluu yksitoista lajia. Niitä kasvaa luonnonvaraisina trooppisessa Amerikassa, Floridasta ja Meksikosta Brasiliaan ja Peruun.

## Lajeja
* tarhatulimalva eli tarhamalva (*Malvaviscus arboreus*)
* *[[Malvaviscus candidus]]*
* nuokkutulimalva (*Malvaviscus penduliflorus*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Malvaviscus''
Bellanca

**AviaBellanca Aircraft Corporation** on lentokonetehdas Yhdysvalloissa. Se toimi vuoteen 1983 asti nimellä **Bellanca Aircraft Company**. Sen perusti vuonna 1927 Giuseppe Mario Bellanca. Sen taustalla oli vuonna 1922 perustettu Roos-Bellanca Aircraft -yhtiö, joka oli yhtynyt Wright Aeronautical'iin, josta tuli Wright-Bellanca. 

Vuonna 1927 Giuseppe Bellanca osti tuoteoikeudet WB-2 Columbia -koneeseen ja perusti Columbia Aircraft Division -osaston Bellanca Aircraft-yhtiöön-

Yhtiö oli jo 1920-luvulla kuuluisa pienistä lentokoneista, joilla saavutettiin ennätyslentomatka. Charles Lindbergh olisi halunnut Bellancan Atlantinlennolleen, mutta Bellanca ei välttämättä olisi sallinut Lindberghiä ohjaajaksi.

## Kaupankäynnin kohde 50 vuoden ajan

* 1955: Bellanca Aircraft myytiin Northern Aircraftille (josta tuli Downer then International Aircraft eli Inter-Air).
* 1967: Bellanca nimi tulee esiin Bellanca Sales -myyntiyhtiönä, joka oli Inter-Airin Miller Flying Servicen osa.
* 1970: Bellanca Sales ostaa Champion Aircraftin ja muuttaa nimensä muotoon Bellanca Aircraft.
* 1978: Bellanca Aircraft tuli osaksi Anderson Greenwood-yhtiötä
* 1982: Bellanca Aircraft myytiin Viking Aviationille.
* 2002: Viking Assets -yhtiön osti Alexandria Aircraft.
* 1968 Giuseppe Bellanca ja hänen poikansa August perustivat uudelleen Bellanca-yhtiön.
* 1983 syntyi AviaBellanca Aircraft.

## Yhtiön lentokonemallit
* CH-200 Pacemaker (1928)
* P C-27 Aircruiser (1930)
* 7 L-16 Citabria (1944), Bellanca Citabria
* 17-30 Viking (1966)

## Aiheesta muualla

* AviaBellanca Aircraft Corporation website 
* Alexandria Aircraft website 
* "Bellanca's Big Birds"
Marcel Marceau

**Marcel Marceau** (oik. **Marcel Mangel**; 22. maaliskuuta 1923 Strasbourg, Elsass, Ranska – 22. syyskuuta 2007 Cahors, Lot, Ranska) oli ranskalainen pantomiimitaiteilija. Eräs hänen tunnetuimmista pantomiimiliikkeistään oli käveleminen tuulta vasten, mistä Michael Jackson sai inspiraation moonwalk-tanssiinsa. 

## Nuoruus ja yksityiselämä

Marcel Mangel syntyi Strasbourgissa Ranskassa Anne (o.s. Werzberg) ja Charles Mangelin pojaksi. Hän kuitenkin muutti lapsena perheensä kanssa Lillen kaupunkiin Pohjois-Ranskaan, missä hänen isänsä oli teurastajana. Varhaisteini-iässä hän kuitenkin muutti takaisin Strasbourgiin. Toinen maailmansota alkoi, kun hän oli 16-vuotias. Vuonna 1944 hänen isänsä kuoli Auschwitzin keskitysleirillä, minkä seurauksena hän ja hänen isoveljensä Alain liittyivät vastarintaliikkeeseen. He muuttivat sukunimensä Marceauksi tarkoituksenaan piilottaa juutalainen taustansa.

Marceau oli kolme kertaa naimisissa ja hänellä on kaksi poikaa ja kaksi tytärtä. Hänen ensimmäinen vaimonsa oli Huguette Mallet. He saivat kaksi poikaa. Marceaun toinen vaimo oli Ella Jaroszewicz, mutta he eivät saaneet keskenään lapsia. Marceaun viimeinen vaimo oli Anne Sicco, jonka kanssa hän sai kaksi tytärtä. Hän erosi lopulta myös Siccosta.

Marceau oli Ranskan kunnialegioonan jäsen.

## Ura

Marceau piti voimistelusta ja näyttelemisestä. Kun hän lisäksi sai vaikutteita muun muassa Charlie Chaplinilta, Buster Keatonilta ja Marxin veljeksiltä, hänestä tuli näyttelijä. Vuonna 1946 hän aloitti näyttelijänopinnot, ja jo vuoden kuluttua siitä syntyi hänen kuuluisin hahmonsa, Bip. 

1950- ja 1960-luvuilla Marceaun katsotaan olleen oikeastaan ainoa merkittävä pantomiimikkotaiteilija. Hän johti 1960- ja 1970-lukujen vaihteessa École International de Mime -oppilaitosta. Vuonna 1976 Marceau teki ainoan puheroolinsa Mel Brooksin elokuvassa *[[Pähkähullujen paratiisi]]*. Marceau sanoi elokuvassa ainoastaan yhden sanan: *non* ’ei’. Vuonna 1978 hän perusti Pariisiin oman École Internationale de Mimodrame -koulunsa.

Marceaun tunnetuimpia pantomiimiliikkeitä ovat banaanin kuorinta, leijonankesyttäminen, ison näkymättömän laatikon sisään meneminen ja käveleminen tuulta vasten. Tuulta vasten kävelemisestä Michael Jackson sai innoituksen moonwalk-tanssiinsa.

## Kuolema
Marcel Marceau kuoli sydänkohtaukseen  kotonaan Cahors’n kaupungissa Ranskassa lauantaina 22. syyskuuta 2007. Kuollessaan hän oli 84-vuotias. Hänet haudattiin neljä päivää myöhemmin keskiviikkona 26. syyskuuta kuuluisalle Père-Lachaisen hautausmaalle Pariisiin. Hautajaisseremonia oli yksinkertainen. Arkun vieressä oli Marceaun Bip-hahmon hattu, jossa oli punainen kukka.

## Valikoitu filmografia
* *[[Kaunis valehtelijatar]]* (1959)
* *[[Barbarella (elokuva)|Barbarella]]* (1968)
* *[[Shanks (elokuva)|Shanks]]* (1974)
* *[[Kinski Paganini]]* (1989)
* *[[Joseph's Gift]]* (1998)

## Lähteet

## Aiheesta muualla

* Marcel Marceaun muistokirjoitus ''Helsingin Sanomissa''.
* Marcel Marceau -sivusto. 
* Marceau 100 years.
Salkoruusut

**Salkoruusut** eli **loistosalkoruusut** (*Alcea*) on suku malvakasvien (Malvaceae) heimossa. Sukuun kuuluu noin 60 lajia, jotka kasvavat luonnonvaraisina Aasian lounais- ja keskiosissa.

## Lajeja
Salkoruusuihin kuuluvat muun muassa seuraavat lajit:
* liuskasalkoruusu (*Alcea ficifolia*)
* kalvassalkoruusu (*Alcea pallida*)
* tarhasalkoruusu (*Alcea rosea*)
* nukkasalkoruusu (*Alcea rugosa*)
* samariansalkoruusu (*Alcea setosa*).

## Lähteet
* Räty, E. & Alanko, P.: "Viljelykasvien nimistö – Kulturväxternas namn.", sivut 20–21. Puutarhaliitto, 2004.

## Aiheesta muualla
* Suomen Lajitietokeskus: Loistosalkoruusut – ''Alcea''
* Finto: Kassu – Kasvien suomenkieliset nimet: Salkoruusut (''Alcea'')
* ITIS: ''Alcea'' 
* United States Department of Agriculture (USDA): ''Alcea'' 
* Flora of China: ''Alcea''
Emilia Suhonen

**Emilia ”Emppu” Suhonen** (s. 15. joulukuuta 1985 Helsinki) on suomalainen muusikko. Hän soittaa kitaraa The Rasmus -yhtyeessä ja on lisäksi sooloartisti. Tunnetuksi hän tuli Tiktak-yhtyeen kitaristina ja taustalaulajana. Suhonen tekee nykyisin soolotuotantoa Emppu-nimellä, ja hänen ensimmäinen soolosinglensä "Tää laulu on sun" julkaistiin 29. toukokuuta 2020 Vallila Music House Oy:n kautta. Lisäksi hän on muun muassa tehnyt tilaustyönä Eläintenvuoro-kampanjalle kappaleen "Vapauteen valmis", jossa hän myös laulaa.

## Muut musiikkiprojektit ja yhtyeet
 
Suhosen oman yhtyeen Damen ainoaksi jäänyt albumi *So Was It Worth Dying For* ilmestyi vuonna 2006. Suhonen sävelsi ja sanoitti kaikki albumin kappaleet itse ja soitti levylle kaikki soittimet rumpuja lukuun ottamatta. 

Suhonen on soittanut myös Mira Luodin yhtyeessä.  

Vuosina 2008–2017 toimineeseen Alavala-yhtyeeseen kuului Suhosen lisäksi myös Tiktakissa kitaraa soittanut Noora Puhakka. Yhtye julkaisi kolme albumia. Myös Alavalan kaikki kappaleet olivat Suhosen käsialaa.

Suhonen on tehnyt myös yhteistyötä Jonsun kanssa, sillä hän soitti Indicassa kitaraa vuonna 2013 ja on mukana JED-duossa. Hän on tehnyt myös cover-keikkoja trubaduurina.

Suhonen on luotsannut lisäksi Punk Rock Band -nimistä cover-yhtyettä yhdessä Hade Tuovisen (Juustopäät), Tapani Kankaan (The Knob), Tom Nuorivaaran (MadCraft) ja Saska Ketosen (Dingo, Hybrid Children, No Shame) kanssa.

Suhosen oli määrä julkaista sooloalbumin keväällä 2022 mutta se ilmestyikin elokuussa 2023.

Suhonen aloitti vuonna 2022 The Rasmus -yhtyeen kitaristina.  He osallistuivat Uuden Musiikin Kilpailuun, jossa sijoittuvat ensimmäisiksi ja pääsivät edustamaan Suomea vuoden 2022 euroviisuihin kappaleella Jezebel.

## Muuta
Suhonen työskentelee erityisopettajana ja musiikkiterapeuttina. Hän harrastaa yleisurheilua ja edustaa helsinkiläistä Runner's Clubia. Hänen 800 metrin ennätyksensä on 2.46,96. Suhonen on seurustellut vuodesta 2017 lähtien muusikko Muron kanssa.

## Diskografia
### Studioalbumit
* *[[Herätä Helsingin yö]]* (2023)

### Singlet
* ”Tää laulu on sun” (2020)
* ”Uusia tatuointeja” (2021)
* ”Melissa” (2023)

## Lähteet

## Aiheesta muualla
* Alavalan myspace -profiili
* 
* Emppu Suhonen Facebookissa
* Emilia Suhonen lauluntekijänä - Fono.fi
Pokémon Crystal

**Pokémon Crystal** () on Game Freakin kehittämä ja Nintendon julkaisema *[[Pokémon (pelisarja)|Pokémon]]*-peli Game Boy Colorille. *Crystal* julkaistiin Japanissa vuonna 2000 ja Yhdysvalloissa ja Euroopassa 2001. Peli sijoittuu samalle alueelle kuin ''Pokémon Gold'' ja ''Silver'' eli Johtoon (Pokémon-liigan jälkeen myös Kantoon). Pelin aloitus-Pokémonit ovat Cyndaquil, Chikorita ja Totodile.

*Pokémon Goldin* ja *Silverin* sekä *Crystalin* välillä olevia muutoksia ovat eri Pokémonit ja Pokémonien liikkumisanimaatiot tullessa otteluareenalle. Muitakin pikkumuutoksia on tapahtunut, kuten että tarina keskittyy Suicunen (kansikuvassa) ympärille ja sitä ei napata samalla tavalla kuin *Goldissa* ja *Silverissä*. *Crystalissa* on Pokémon-pelien ensimmäinen naispuolinen pelaajahahmo, Kris. Uutena ominaisuutena on myös Battle Tower, jossa on mahdollista taistella lukuisia kouluttajia vastaan.
Nea

**Nea** ja **Neea** ovat suomalaisia naisten etunimiä. Nea tarkoittaa hepreaksi Jumalan pyhäkköä,  kreikaksi uutta sekä romaniaksi lunta.

Suomen almanakassa nimi on ollut vuodesta 1995, mutta nimi on ollut käytössä jo huomattavasti aikaisemmin.

Vuoden 2019 loppuun mennessä Digi- ja väestötietoviraston tietojen mukaan noin 7&nbsp;460 naista on saanut nimekseen Nea ja 3&nbsp;480 naista on saanut nimekseen Neea.

## Tunnettuja Nea- ja Neea-nimisiä henkilöitä
* Neea Berg (s. 1987), suomalainen jalkapalloilija
* Nea Haatainen (s. 2000), suomalainen lentopalloilija
* Neea Hassinen (s. 2001), suomalainen jalkapalloilija
* Neea-Maria Joki (s. 2004), suomalainen lentopalloilija
* Neea Jokinen, *Neea River*, suomalainen laulaja ja lauluntekijä
* Nea Keihäs (s. 2001), suomalainen salibandyn pelaaja
* Nea Kivelä (s. 2001), suomalainen kilpa-aerobikkaaja
* Nea Kontio (s. 1953), suomalainen vihreiden poliitikko, Lahden ent. kaupunginvaltuutettu
* Neea Käyhkö (s. 2002), suomalainen seitsenottelija
* Nea Laitila (s. 1998), suomalainen jalkapallomaalivahti
* Nea Lehtola (s. 1998), suomalainen jalkapalloilija
* Nea Lento (s. 2002), suomalainen kolmiloikkaaja ja pituushyppääjä
* Nea Liimatainen, o.s. Mokkila (s. 1985), suomalainen Tiktak-yhtyeen kosketinsoittaja
* Nea-Stina Liljedahl-Martinez (s. 1993), suomalainen jalkapalloilija
* Nea Lindgrén (s. 1964), suomalainen kuvataiteilija
* Nea Lotvonen (s. 2001), suomalainen pesäpalloilija
* Nea Mattila (s. 1999), suomalainen pikajuoksija 
* Neea Mikkola (s. 1998), suomalainen pesäpalloilija
* Neea Nuikka (s. 2006), suomalainen pesäpalloilija
* Neea Pauri, *Merenneito Nerissa*, viihdetaiteilija
* Nea Pronin (s. 1997), suomalainen aitajuoksija
* Nea Suominen (s. 1991), suomalainen salibandyn pelaaja
* Nea Tenno (s. 2003), suomalainen jalkapalloilija
* Nea Tuikka (s. 2004), pesäpalloilija

## Kuvitteellisia Nea-nimisiä henkilöitä
* Merja Jalon Nea-kirjojen päähenkilö.

## Lähteet
Kang ja Kodos

**Kang ja Kodos** ovat kaksi kuvitteellista avaruusolentoa amerikkalaisessa piirrossarjassa *[[Simpsonit]]*. He ovat kotoisin Rigel 4 -nimiseltä planeetalta ja suunnittelevat usein Maapallon valloittamista ja ihmiskunnan orjuuttamista. He ovat mustekalamaisia, vihreitä, yksisilmäisiä olentoja, joilla on lasinen kupukypärä päässään ja jotka kuolaavat jatkuvasti puhuessaan. He puhuvat rigelin kieltä, joka on identtistä englannin kielen kanssa. Kangia ääninäyttelee Harry Shearer ja Kodosia Dan Castellaneta. Kangin ja Kodosin erottaa toisistaan vain äänestä.

Kang ja Kodos esiintyvät lähes yksinomaan *Simpsonien* halloween-aiheisissa ”Kauhujen talo” -jaksoissa, joiden tapahtumat poikkeavat sarjan normaalista todellisuudesta. Hahmojen ensiesiintyminen oli ensimmäisessä ”Kauhujen talossa” eli 2. tuotantokauden jaksossa ”Kauhujuttu”, jossa oli mukana myös kolmas avaruusolento Serak (ääninäyttelijä James Earl Jones), mutta häntä ei ole nähty myöhemmin. Silloin kun Kangilla ja Kodosilla ei ole varsinaista roolia jossain halloween-jaksossa, heidät nähdään tyypillisesti irrallisessa kohtauksessa tarkkailemassa tapahtumia lentävässä lautasessaan ja kommentoimassa juonta. Heillä on yleensä tapana pilkata ”typeriä maan asukkaita” () ja nauraa mahtipontista ja vahingoniloista naurua. Toistaiseksi Kang ja Kodos ovat olleet mukana jokaisessa ”Kauhujen talo” -jaksossa.

Kangin ja Kodosin  ensimmäinen esiintyminen tavallisessa jaksossa oli pieni vilahdus 8. kauden jaksossa ”Perjantai-illan aave”. Ainoa Kangia ja Kodosia käsittelevä tavallinen jakso on 26. kauden jakso ”Herkku-Homer”, jossa Simpsonin perhe joutuu heidän kotiplaneetalleen.

8. kauden jakson ”Kauhujen talo, osa 7” mukaan Kodos olisi Kangin sisko ja siten naispuolinen, mutta toisissa jaksoissa molemmat vaikuttavat miespuolisilta tai sukupuolettomilta. Välillä heidän lajinsa vihjaillaan olevan kaksineuvoisia tai lisääntyvän suvuttomasti.

## ''Star Trek'' -viittaukset

Kangin ja Kodosin nimet tulevat molemmat *[[Star Trek]]istä*, klingonikapteeni Kangilta ja ihmisroisto Kodos (The Executioner)ilta. Ensimmäisessä ”Kauhujen talossa” nähty Serak oli myös nimetty *Star Trekin* Sarekin mukaan.

Heidän kotiplaneettansa Rigel 7 nähdään Star Trekissä Rigel VII -nimellä. Myös Simpsoneissa mainittu Rigel 4 oli Star Trekissä Rigel IV.
Ludwig Bölkow

**Ludwig Bölkow** () oli saksalainen lentokoneinsinööri. 

Ludwig Bölkow opiskeli koneensuunnittelua vuodet 1934–1938 Berliinissä Charlottenburgin teknillisessä korkeakoulussa (nykyinen Berliinin teknillinen yliopisto). Vuodesta 1939 hän työskenteli Messerschmitt AG:n tehtaalla Augsburgissa. Hän suunnitteli Me 262:n suihkumoottorien suuttimen. Hän siirtyi suunnittelutoimiston johtajaksi vuonna 1943 Wiener Neustadtiin.   

Vuonna 1948 hän perusti oman insinööritoimiston **Firma Bölkow-Entwicklungen KG**:n Stuttgartiin. Hän palasi lentotekniikkaan vuonna 1954. Vuonna 1958 toimisto siirtyi Ottobrunniin. 1959 yhtiö alkoi yhteistyön Heinkelin tehtaan ja suunnittelija Willy Messerschmittin kanssa. Tästä syntyi yritys Entwicklungsring Süd. 

Vuonna 1965 Ludwig Bölkow perusti Bölkowin, joka yhdistyi vuonna 1968 Messerschmittiin. Vuonna 1969 Hamburger Flugzeugbau liittyi Messerschmitt-Bölkow-Blohm GmbH:en (MBB). MBB yhdistyi 1990-luvulla Deutsche Aerospaceen (DASA). Se yhdistyi EADS:iin.

Bölkow oli MBB:n johdossa vuoteen 1977, jolloin hän luopui yhtiön johtotehtävistä.
Vuodesta 1976 vuoteen 1982 Bölkow oli Bundesverband der Deutschen Luft- und Raumfahrtindustrie'n eli alan teollisuusyhdistyksen puheenjohtaja.

## Palkintoja
*VDI:n kunniasormus (1952)
*Diesel-kultamitali (1959)
*Ludwig-Prandtl-sormus? (Ring) (1972)
*Werner-von-Siemens-Ring (1972)
*Stuttgartin teknillisen korkeakoulun kunniatohtoriksi vuonna 1974.
*Royal Aeronautical Societyn kultamitali (1978)
*"Grashof-Denkmünze des VDI" (1985)
*Bundeswehrin yliopiston kunniatohtoriksi (1987)

## Lähteet

## Aiheesta muualla
* Ludwig Bölkow: *Erinnerungen - Der Zukunft verpflichtet*
*L-B-Systemtechnik
*Willkommen in der Energiekrise
*Ludwig-Bölkow-Journalistenpreis
Sergei Tumanski

**Sergei Konstantinovitš Tumanski** (, 21. toukokuuta 1901 – 9. syyskuuta 1973) oli neuvostoliittolainen lentokonemoottorien suunnittelija.

Valmistuttuaan insinööriksi hän toimi vuodet 1931–1938 ja jälleen vuonna 1940 Lentokonemoottori-instituutissa, joka oli osa 
Lentokonemoottoritehdas 29:ää. Vuonna 1943 hän nousi Mikulinin suunnittelutoimiston kakkosmieheksi. Vuonna 1955 hänestä tuli sen pääsuunnittelija ja 1956 pääinsinööri, joissa tehtävissä hän jatkoi kuolemaansa asti. Toimisto OKB-300 kantoi hänen nimeään, Tumanski.

Tumanski oli merkittävässä asemassa, kun kehitettiin suihkuvoimalaitteita yliäänilentoa varten. Hänen voimalaitteitaan käytettiin esimerkiksi MiG-21-hävittäjässä, jossa oli R-11 F-300, ja MiG-25-hävittäjässä, jossa oli Tumanski R-31. Molemmat lensivät 2–3 Machin nopeudella. 

Vuonna 1946 hän sai valtionpalkinnon ja vuonna 1957 sosialistisen työn palkinnon ja Lenin-palkinnon. Hänestä tuli Neuvostoliiton tiedeakatemian jäsen vuonna 1964.
Nikolai Kamov

**Nikolai Iljitš Kamov** (, 14. syyskuuta 1902 Irkutsk – 24. marraskuuta 1973 Moskova) oli neuvostoliittolainen helikopterien suunnittelija. 

Kamov valmistui insinööriksi Tomskin teknologisesta instituutista vuonna 1923. Yhdessä Nikolai Skršinskin kanssa hän suunnitteli Neuvostoliiton ensimmäisen helikopterin (KaSkr-1) vuonna 1929. 

Kamov suunnitteli ensimmäisen täysin oman helikopterinsa, Ka-8:n, vuonna 1944. Siinä oli vastakkain pyörivät roottorit, joka vähentää lapojen helikopteria vääntävää momenttia.

Muita Kamovin suunnittelemia helikoptereita
* Ka-10
* Ka-15
* Ka-18
* Ka-22
* Ka-25
* Ka-26

Suunnittelutoimisto jatkoi Kamovin nimellä hänen kuoltuaan ja Venäjän aikana Kamov-yhtiö on jatkanut helikoptereiden tuotantoa.

## Aiheesta muualla
* OKB Kamovin historiaa 
* Kamovin sunnittelemat ilma-alukset
Diddy Kong Racing

**Diddy Kong Racing** on Rarewaren kehittämä ajopeli Nintendo 64:lle. Peli julkaistiin loppuvuodesta 1997, ja joulukuun puoleenväliin mennessä peliä oli tilattu Guinnessin ennätysten kirjan mukaan jopa 800&nbsp;000 kappaletta. Vuonna 2007 julkaistiin pelistä Nintendo DS:lle tehty uusintaversio *[[Diddy Kong Racing DS]]*.

Peli on *[[Mario Kart 64|Mario Kart 64:n]]* tyylinen ajopeli, mutta se sisältää myös seikkailutilan. *Diddy Kong Racingin* hahmot ovat suurimmaksi osaksi peräisin muista Raren peleistä. Osaa hahmoista ei kuitenkaan julkaisuhetkellä ollut nähty muissa peleissä, ja näin peli toimi mainoksena myös tuleville julkaisuille: Banjo-karhu esiintyi myöhemmin muun muassa pelissä *[[Banjo-Kazooie]]* ja Conker-orava esiintyi myös omissa peleissään.

Pelaaja voi valita kulkuvälineekseen joko auton, pintaliitäjän tai lentokoneen. Kaikissa kentissä ei kuitenkaan voi käyttää kaikkia kulkuvälineitä, esimerkiksi kentässä ”Hot Top Volcano” ei voi käyttää autoa, koska se ei voi liikkua laavassa.

## Juoni
Paha taikavoimia hallitseva avaruussika nimeltä Wizpig on saapunut Timber-saarelle aikomuksenaan vallata se. Saaren voi pelastaa vain voittamalla Wizpigin auto-, lentokone- ja pintaliitäjäajoissa. Mestarilentäjä Drumstick epäonnistui yrityksessään ja muuttui sammakoksi Wizpigin mustan magian seurauksena. Saaren muut asukkaat päättävät yrittää voittaa Wizpigin ja onnistuvat ajamaan tämän takaisin kotiplaneetalleen, Future Funlandiin. Wizpigin paluun pelossa he kuitenkin päättävät mennä sinne tuhoamaan Wizpigin lopullisesti.

## Pelattavat hahmot

* **Diddy Kong**, simpanssi *[[Donkey Kong Country]]* -pelisarjasta.
* **Krunch**, krokotiilivihollinen *Donkey Kong Country* -peleistä. Sen vaatetustyyli siirtyi myös *[[Donkey Kong 64]]* -pelin Krunch-vihollisille.
* **Banjo**, karhu, joka esiintyi myöhemmin omassa pelisarjassaan.
* **Tiptup**, kilpikonna, joka esiintyi myöhemmin peleissä *[[Banjo-Kazooie]]* ja *[[Banjo-Tooie]]*.
* **Conker**, orava, joka seikkaili myöhemmin omassa pelisarjassaan.
* **Timber**, tiikeri, joka asuu Timber-saarella. Hahmon piti saada oma pelinsä, *Timber 64*, mutta sitä ei koskaan tehty.
* **Bumper**, harmaaturkkinen mäyrä.
* **Pipsy**, keltainen tyttöhiiri.
* **Drumstick**, kukko, jonka voi jossakin vaiheessa peliä pelastaa pelattavaksi hahmoksi.
* **TT**, sekuntikello ja pelin ”aulavahti”, jonka saa pelihahmokseen voittamalla sen kaikissa Time Trial -aika-ajoissa.

## Aiheesta muualla
*
Yhdistyneen kuningaskunnan alahuone

**Yhdistyneen kuningaskunnan alahuone**, englanniksi **House of Commons**, on Yhdistyneen kuningaskunnan parlamentin alahuone eli kaksikamarisen parlamentin toinen kamari. Parlamenttiin kuuluvat myös ylähuone () ja Britannian monarkki.

Alahuone on demokraattisesti enemmistövaaleilla vaalipiireistään valittu 650 kansanedustajan (*Members of Parliament*, MP) ryhmä. Kansanedustajat pitävät edustajanpaikkansa kunnes parlamentti hajotetaan (lain mukaan seuraavat vaalit on pidettävä viiden vuoden kuluessa). Käytännössä kaikki tärkeimmät hallintoa koskevat päätökset tehdään alahuoneessa, josta yleensä myös ministerit ja pääministeri tulevat. Kaikki pääministerit ovat vuodesta 1902 lähtien olleet alahuoneen jäseniä pääministeriksi tullessaan ylähuoneen Alec Douglas-Homea lukuun ottamatta.

Alahuone ilmaantui 1300-luvulla ja on siitä lähtien ollut keskeytyksettä toiminnassa. Alun perin ylähuoneella oli paljon enemmän valtaa kuin alahuoneella, mutta nykyään alahuoneen lainsäädäntövalta on suurempi kuin ylähuoneen. Vuoden 1911 parlamenttiasetuksen (*[[Parliament Act 1911]]*) perusteella ylähuoneen valta hylätä suurin osa lakiesityksistä muuttui vallaksi viivästyttää lakien voimaanastumista.

Alahuoneen muodollinen, täydellinen nimi englanniksi on *the Honourable the Commons of the United Kingdom of Great Britain and Northern Ireland in Parliament assembled*.

## Lähteet

## Aiheesta muualla

* The Parliament of the United Kingdom: House of Commons
The Tracey Ullman Show

**Tracey Ullman Show** on viikoittain esitetty Tracey Ullmanin emännöimä yhdysvaltalainen varieteeohjelma. Ohjelmaa esitettiin vuosina 1987–1990. Piirrossarja *[[Simpsonit]]* sai alkunsa *Tracey Ullman Show'n* lomassa esitettyinä lyhytfilmeinä 19. huhtikuuta 1987.

## Pääosissa kaiken kaikkiaan
*Tracey Ullman – Itsenään/satunnaisina hahmoina  
*Joseph Malone – Itsenään/satunnaisina hahmoina 
*Sam McMurray – Itsenään/satunnaisina hahmoina  
*Anna Levine – Itsenään/satunnaisina hahmoina  
*Dan Castellaneta – Itsenään/Homer Simpson/satunnaisina hahmoina 
*Julie Kavner – Itsenään/Marge Simpson/satunnaisina hahmoina 
*Nancy Cartwright – Bart Simpson 
*Yeardley Smith –  Lisa Simpson

## Aiheesta muualla
*TV Tome Entry
*Watch ''Simpsons'' shorts
*The ''Dr. N!Godatu'' web page
Joensuun Kataja

**Joensuun Kataja r.y.** on joensuulainen urheilun yleisseura, jolla on jaostot koripallossa (ks. Kataja Basket Club), muodostelmaluistelussa, taitoluistelussa, hiihdossa, voimistelussa ja yleisurheilussa. Seura on perustettu vuonna 1900. Katajan puheenjohtaja on Esa Karvinen (2017–)

## Tunnettuja Katajan yleisurheilijoita
* Mette Baas, pikajuoksija
*Eero Broman, korkeushyppääjä
*Jorma Gröhn, kolmiloikkaaja
*Lassi Etelätalo, keihäänheittäjä
*Anita Hietalahti, kiekonheittäjä
*Mikko Holm, 10-ottelun Suomen mestari 1908, menestyi myös painissa
*Noora Hämäläinen, pikajuoksija
*Hertta Heikkinen, 7-ottelija
*Jutta Heikkinen, 7-ottelija
*Jukka Keskisalo, juoksija
*Natalia Bäck (Kilpeläinen), pituushyppääjä ja kolmiloikkaaja
*Jouni Kortelainen, maratonjuoksija
*Jarmo Kärnä, pituushyppääjä
*Jaana Sieviläinen, pituushyppääjä
*Maija Lasaroff (Kovalainen), 7-ottelija
*Johanna Lehtinen (Risku), juoksija
*Sirpa Niiranen, pituushyppääjä ja moniottelija
*Aki Parviainen, keihäänheittäjä
*Hannu Puhakka, pituushyppääjä
*Matti Räsänen, juoksija
*Seppo Smolander, korkeushyppääjä
*Pirjo Vihonen, juoksija.

## Tunnettuja Katajan hiihtäjiä
*Jorma Kortelainen
*Teuvo Laukkanen
*Sami Repo
*Olli-Pekka Tolvanen
*Benjam Vanninen
*Kari Varis

## Tunnettuja Katajan pikaluistelijoita
* Paula-Irmeli Halonen
* Aksel Lihr

## Taitoluistelu
Taitoluistelua on harrastettu Katajassa vuodesta 1949 lähtien. 1970-luvulla Kataja oli maan parhaita taitoluisteluseuroista: paras saavutus oli Katajan Niina Kyöttisen SM-kulta vuosina 1975 ja 1976. Vuonna 1998 Miia Marttinen luisteli naisten SM-pronssia ja Tero Hämäläinen miesten SM-hopeaa. 

### Tunnettuja Katajan taitoluistelijoita
* Niina Kyöttinen
* Miia Marttinen

## Katso myös
* Kataja Basket Club, koripallo-Kataja

## Lähteet

## Aiheesta muualla
* Joensuun Kataja
* Joensuun Kataja Yleisurheilu
* Joensuun Katajasta ja Pohjois-Karjalan urheiluelämästä Suomen Urheilulehdessä 1910
Zündapp

**Zündapp** oli saksalainen moottoripyörien valmistaja. 

Yhtiön perusti Fritz Neumeyer 1917 Nürnbergissä. Yhtiössä oli mukana Krupp AG ja Thielin työstökoneyhtiö. Sen nimi oli lyhenne sanoista **Zünd**er- und **App**aratebau G.m.b.H. - se valmisti sytyttimiä ammuksiin. Vuonna 1919 Neumeyerista tuli yhtiön ainoa omistaja. Hän siirtyi vuonna 1921 moottoripyörien valmistukseen, joka jatkui vuoteen 1984. 

Ensimmäinen Zündapp oli Z22 vuonna 1921. Sitä kutsuttiin, kuten tuohon aikaan mainonnassa oli tapana: "Motorrad für Jedermann", jokamiehen moottoripyörä.

## Zündapp Typ 12 -prototyyppi

Vuonna 1931 Ferdinand Porsche suunnitteli Zündappin toimeksiannosta prototyypin kansanautosta. Projektin nimi oli "Auto für Jedermann", jokamiehen auto. Autossa oli Zündappin omaa suunnittelua oleva viisisylinterinen tähtimoottori. Vuoteen 1932 mennessä oli valmistettu kolme prototyyppiä. Projektista kuitenkin luovuttiin, sillä Zündappin moottoripyörämarkkinat vetivät hyvin eikä autoprojektia siksi haluttu lähteä jalostamaan. Autossa oli joitain piirteitä jotka myöhemmin periytyivät Porschen kehittämään KdF-Wageniin, josta myöhemmin kehittyi Volkswagen Kupla.

## Raskaat moottoripyörät

Zündapp alkoi vuonna 1933 tehdä raskaita moottoripyöriä K-sarjassa. Suljettu moottoritila oli tuolloin uutuus, samoin kardaaniveto, josta nimeen tuli K-kirjain. Zündappin markkinaosuus kasvoi viidestä prosentista (vuonna 1931) 18 prosenttiin (vuonna 1937). Vuodesta 1940 sodan loppuun Zündapp valmisti yli 18&nbsp;000 KS750-moottoripyörää Saksan maavoimille. Suomen armeija päätyi koulutusupseeri Reino Tenkasen ja mp-edustustoa *Helsingin Moottoripyörä* -liikkeen yrittäjä Karl Schröderin yhteistyönä kilpailevan mutta keskentekoisen BMW R 75 -mallin sijaan kypsään Zündapp KS 750 -malliin. Suomi oli KS 750-mallin ainoa ulkomainen käyttäjä. Myös näiden moottoripyörien SA:n kuljettajien käyttämät nahkaiset mp-ajomanttelit hankittiin samalla Saksasta.

## Sodan jälkeinen aika

Toisen maailmansodan jälkeen yhtiö valmisti muun muassa "Bella"-skootteria. Viimeinen raskas moottoripyörä oli vuoden 1951 KS601 (vihreä elefantti), jossa oli 598 kuutiosenttimetrin kaksisylinterinen moottori.

Vuosina 1957–1958 yhtä valmisti myös Zündapp Janus -mikroautoa.

Vuonna 1958 yhtiö muutti Müncheniin. Yhtiö keskittyi kaksitahtimoottorisiin skoottereihin ja mopedeihin, joiden myynti laski ja tämä johti yhtiön loppuun vuonna 1984.

## Lähteet

## Aiheesta muualla
*Zündappin historia  
*KS750 Wehrmachtsgespann 
*Zündapp -moottoripyörät 1970- 
*Zündapp Bella skootterit  
*http://www.kastenrahmen.de 
*"Zündapp KS 750 - bei der Finnischen Armee 1944": Tiettävästi ainoa elokuvatallenne Suomen Sota-Zündapp KS 750-pyöristä SA:n sotilaskäytössä, 16:41 min, ääniraita